**ZAPISNIK**

**Sa sjednice Nastavničkog vijeća održane 28. rujna 2021. godine u 12.30 sati.**

Za sjednicu je predložen i prihvaćen slijedeći

Dnevni red:

1. Godišnji plan i program rada za šk. god. 2021./2022. 2. Školski kurikulum za šk. god. 2021./2022. 3. Molbe učenika 4. Izmještanje Srednje škole Zabok 5. Rezultati jesenskog roka državne mature 6. Novi Pravilnik o ocjenjivanju 7. Razno.

Ravnateljica je pozdravila nazočne članove nastavničkog vijeća, predstavila novu kolegicu iz engleskog jezika te najavila Dnevni red.

Ad 1) Ravnateljica je detaljno upoznala članove nastavničkog vijeća s Godišnjim planom i programom rada za školsku godinu 2021./2022. Nastavničko vijeće predlaže Školskom odboru donošenje Godišnjeg plana i programa rada škole za šk. god. 2021./2022.

Ad 2) Ravnateljica je upoznala članove nastavničkog vijeća sa sadržajem Školskog kurikuluma za školsku godinu 2021./2022. Nastavničko vijeće predlaže Školskom odboru donošenje Školskog kurikuluma za šk. god. 2021./2022.

Ad 3) Odobravaju se molbe učenika I. G., N. K. i L. P. za upis u traženi razredni odjel što je jednoglasno prihvaćeno za sve učenike od strane nastavničkog vijeća. Odbijaju se molbe učenika M. M., M. M. i K. B. za upis u traženi razredni odjel zbog popunjenosti razrednog odjela i učenika s teškoćama.

Ad 4) Ravnateljica je informirala članove nastavničkog vijeća o aktivnostima vezanim za izmještanje školskih prostorija na nove lokacije – teorijska nastava održavat će se u prostorijama Regeneracije, Zabok, na adresi Prilaz dr. Franje Tuđmana 15 dok će se strukovne vježbe u ugostiteljskom kabinetu održavati u prostoru dvorca „Bračak“. Za vrijeme preseljenja školskih prostorija, od strane Osnivača škole – Krapinsko-zagorske županije, odobren je model C nastave (online nastava) u periodu od 29.09. do 01.10.2021. god. Online nastava će se izvoditi po rasporedu i u realnom vremenu. Od ponedjeljka, 04.10.2021. godine, nastava će se odvijati na novim, prethodno navedenim lokacijama ponovno po modelu A.

Ad 5) Školska ispitna kordinatorica je izvijestila o rezultatima jesenskog roka državne mature. Također je upozorila razrednice i razrednike o načinu preuzimanja Potvrde o položenosti državne mature.

Ad 6) Tajnica škole je izvijestila članove nastavničkog vijeća o novom Pravilniku o ocjenjivanju prema kojem se pisana provjera učenicima mora najaviti 14 dana ranije.

Ad 7) Ravnateljica je obavijestila o Kućnom redu – učenici moraju imate drugu obuću za boravak u novim prostorima Škole te podsjetila na dežurstvo nastavnika. Također je naglasila kako se treba paziti odnosno čuvati postojeće prostore Škole kako bi što duže bili u prvobitnom stanju.

Nastavničko vijeće završeno je u 13.30 sati.

Zapisničarka:

Ivana Zrinščak